ควายไทยโชคร้าย ข้ามฝั่งไปเมียนมา เดินเหยียบกับระเบิดดับสยอง 
ควายสัญชาติไทย เจ้าของเป็น ผญบ.ข้ามฝั่งจาก อ.พบพระ จ.ตาก เข้าไปกินหญ้าในพื้นที่อิทธิพลของกะเหรี่ยงเคเอ็นยู โชคร้ายเหยียบกับระเบิดท้องแตกตายสยอง เพื่อนร่วมฝูงตกใจวิ่งเตลิดยังตามเจอไม่ครบ เตือนชาวบ้านที่ข้ามไปทำเกษตร ระวังไว้ด้วย   ,วันที่ 21 ก.ค. 59 นายสมพงษ์ โพธิกรกระจ่าง อายุ 55 ปี ผู้ใหญ่บ้านพะดี หมู่ 2 ต.รวมไทยพัฒนา อ.พบพระ จ.ตาก พร้อมชาวบ้านพะดีจำนวนหนึ่งเดินทางข้ามไปยังหมู่บ้านคะนาเร อ.ซูการี จ.เมียวดี ประเทศเมียนมา ซึ่งอยู่ฝั่งตรงข้ามบ้านพะดี เพื่อขอรับซากควายไทยที่โดนกับระเบิดของทหารกองกำลังเคเอ็นยู กลับมา,ทั้งนี้ เมื่อช่วงเช้ามืดที่ผ่านมามีเสียงระเบิดทางฝั่งเมียนมา ซึ่งเป็นพื้นที่ในความดูแลของกองกำลังกะเหรี่ยงเคเอ็นยู กองพันที่ 201 ทำให้ควายของนายสมพงษ์ โพธิกรกระจ่าง ผู้ใหญ่บ้านพะดี ที่ให้ลูกน้องชาวกะเหรี่ยงนำไปเลี้ยงในบริเวณที่เกิดเหตุหลายตัว และโดนระเบิดขาขาดท้องแตกตายไป 1 ตัวเพราะเดินไปเหยียบกับระเบิดเก่าที่เก็บกู้ไม่หมด ส่วนควายที่เหลือต่างตกใจเสียงระเบิดวิ่งหนีเข้าป่าจนถึงขณะนี้ยังตามเจอไม่ครบ,ขณะเดียวกัน นายประสงค์ หล้าอ่อน นายอำเภอพบพระได้แจ้งกำนัน ผู้ใหญ่บ้านในพื้นที่ ให้แจ้งเตือนราษฎรในหมู่บ้าน และพื้นที่ใกล้เคียงที่จะข้ามฝั่งไปทำการเกษตรในบริเวณดังกล่าว ได้ระมัดระวังด้วย เพราะอาจยังมีกับระเบิดหลงเหลืออยู่.
ควายสัญชาติไทย เจ้าของเป็น ผญบ.ข้ามฝั่งจาก อ.พบพระ จ.ตาก เข้าไปกินหญ้าในพื้นที่อิทธิพลของกะเหรี่ยงเคเอ็นยู โชคร้ายเหยียบกับระเบิดท้องแตกตายสยอง เพื่อนร่วมฝูงตกใจวิ่งเตลิดยังตามเจอไม่ครบ เตือนชาวบ้านที่ข้ามไปทำเกษตร ระวังด้วย
ควาย,ควายเหยียบกับระเบิด,ควายโดนระเบิด,ควายไทย,ควายตาย,กะเหรี่ยง,เคเอ็นยู,พบพระ,ตาก,ข่าวทั่วไทย,ไทยรัฐออนไลน์,ควายถูกกับระเบิด